**KRITERIJ ZA OCJENJIVANJE VLADANJA UČENIKA**

**OSNOVNE ŠKOLE GOLA**

Praćenje prihvatljivih i neprihvatljivih oblika ponašanja učenika na nastavi i svim ostalim odgojno-obrazovnim oblicima rada, tijekom školskog odmora i na svim izvanškolskim aktivnostima (terenska nastava, izleti, škola u prirodi, škola plivanja i sl.) te na svim slobodnim aktivnostima učenika, provode prvenstveno razrednici i ostali članovi razrednog vijeća, ali i svi učitelji i stručni suradnici škole te ravnatelj.

Praćenje se provodi sukladno propisanim dokumentima škole: Pravilniku o kućnom redu, Odredbama Statuta škole o pedagoškim mjerama i Etičkom kodeksu škole.

Razrednik prema navedenom dosljednom praćenju ponašanja učenika u skladu s utvrđenim jasnim Kriterijem ocjene vladanja naše škole i osobnosti učenika donosi procjenu o učenikovu ponašanju te ju vrjednuje ocjenom vladanja UZORNO, DOBRO ili LOŠE, koje članovi Razrednog vijeća, a u konačnici i članovi Učiteljskog vijeća u suradnji sa stručnom službom škole i ravnateljem prihvaćaju ili odbacuju. U slučaju neprihvaćanja ocjene vladanja koju donosi razrednik, ocjena vladanja se daje na razmatranje i glasovanje.

Ako postoji jedna ili više sastavnica za kriterij dobrog ili štoviše lošeg ponašanja, učenik se ne može ocijeniti ocjenom uzoran, o čemu razrednik i svi odgovorni trebaju posebno voditi računa. Učenik upućen na popravni ispit ne može imati uzorno vladanje, dok učenik kojemu prethodno nije izrečena pedagoška mjera, ne može imati loše vladanje.

Vladanje učenika je ponašanje učenika na nastavnim i svim drugim oblicima odgojno-obrazovnog područja praćenja, a obuhvaća:

1. odnos prema radu

2. odnos prema učenicima

3. odnos prema učiteljima i ostalim djelatnicima

4. odnos prema školskoj imovini te društvenom i prirodnom okružju škole

1. **ODNOS PREMA RADU**

|  |  |  |
| --- | --- | --- |
| **UZORNO** | **DOBRO** | **LOŠE** |
| * redovito pohađanje nastave i ostalih aktivnosti * primjeren odnos prema učenju i radu * poštivanje dogovorenih pravila * izvršavanje dogovorenih zadataka (nošenje pribora i opreme) * prihvaćanje odgovornosti za svoje postupke | * uglavnom poštuje dogovorena pravila * dobro se odnosi prema učenju i radu * uglavnom nosi pribor i opremu * pohađa nastavu i ostale aktivnosti uz poneki izostanak * ponekad ne prepoznaje odgovornost za svoje postupke | * često krši i ne poštuje dogovorena pravila * loš odnos prema učenju i radu * vrlo rijetko nosi pribor i opremu * neredovito pohađa nastavu i neopravdano izostaje s nastave * ne prihvaća odgovornost za svoje postupke |

1. **ODNOS PREMA UČENICIMA**

|  |  |  |
| --- | --- | --- |
| **UZORNO** | **DOBRO** | **LOŠE** |
| * ne ometa druge učenike u praćenju nastave * poštuje pravila timskog rada * poštuje tuđa prava * ne izaziva sukobe * prihvaća odgovornost za svoje postupke | * povremeno ometa druge učenike u praćenju nastave * uglavnom poštuje pravila timskog rada * uglavnom poštuje tuđa prava * rijetko izaziva sukobe * ponekad prebacuje krivicu na druge učenike | * učestalo ometa druge učenike u praćenju nastave * ne poštuje pravila timskog rada * ne poštuje tuđa prava i ulazi u sukobe s drugim učenicima * sklon je prebacivanju krivice na druge učenike za svoje loše postupke |

1. **ODNOS PREMA UČITELJIMA I OSTALIM DJELATNICIMA ŠKOLE**

|  |  |  |
| --- | --- | --- |
| **UZORNO** | **DOBRO** | **LOŠE** |
| * pozitivno reagira na potrebe i zahtjeve koje učitelji postavljaju * uvažava autoritet svih učitelja i ostalih zaposlenika * koristi primjeren način komunikacije prema zaposlenicima škole * ne ugrožava sigurnost zaposlenika škole | * uglavnom reagira na potrebe i zahtjeve koje učitelji postavljaju * uvažava samo autoritet učitelja koji mu predaju * povremeno ne koristi primjeren način komunikacije prema zaposlenicima škole * ponekad ugrožava sigurnost zaposlenika škole | * negativno reagira na potrebe i zahtjeve koje učitelji postavljaju * ne uvažava autoritet učitelja i ostalih zaposlenika škole * ne koristi primjeren način komunikacije prema zaposlenicima škole * svojim ponašanjem ugrožava svoju i sigurnost zaposlenika škole |

1. **ODNOS PREMA ŠKOLSKOJ IMOVINI TE DRUŠTVENOM I PRIRODNOM OKRUŽJU ŠKOLE**

|  |  |  |
| --- | --- | --- |
| **UZORNO** | **DOBRO** | **LOŠE** |
| * čuva imovinu (osobnu, učeničku, školsku) * doprinosi ugledu škole u svim prigodama (susreti, ekskurzije, izleti, projekti) * poštuje zabranu unošenja zabranjenih sredstava u unutrašnji i vanjski prostor škole * poštuje različitosti * posjeduje visoku ekološku svijest i ponaša se u skladu s tim * svojim ponašanjem je primjer učenicima, upozorava i nastoji pozitivno djelovati ako se netko neprimjereno ponaša * prihvaća odgovornost za svoje postupke | * uglavnom čuva imovinu (osobnu, učeničku, školsku) * uglavnom se pristojno ponaša u svim prigodama (susreti, ekskurzije, izleti, projekti) * rijetko krši zabranu unošenja zabranjenih sredstava u unutrašnji i vanjski prostor škole * uglavnom poštuje različitosti * posjeduje ekološku svijest i uglavnom se ponaša u skladu s tim * u situacijama neprimjerenog ponašanja drugih je promatrač * uglavnom prihvaća odgovornost za svoje postupke, ali pogreške ponavlja | * uništava imovinu (osobnu, učeničku, školsku) * narušava ugled škole u svim prigodama (susreti, ekskurzije, izleti, projekti) * učestalo krši zabranu unošenja zabranjenih sredstava u unutrašnji i vanjski prostor škole * ne prihvaća različitosti, diskriminira (prijetnje, vrijeđanje, česti sukobi) * nema razvijenu ekološku svijest – ne vodi računa o školskom interijeru i urednosti i očuvanju školskog okoliša * svojim je ponašanjem loš primjer učenicima i na njih djeluje negativno |